དཎྚའི་སྒྲ་པདྨའི་ཡུ་བ་དང་། ཡན་
ལག་བཞི་པའི་དཔུང་བགྲོད་ཚུལ་གྱི་རྣམ་པའི་ཁྱད་པར་ལ་འཇུག་པས་སྦྱར་བའང་ཡིན་ཅིང༌། འདིར་
སྐབས་དོན་ནི། མཛེས་མ་ཁྱོད་ཀྱི་བཞིན་རས་ཁ་དོག་དྲི་བསུང་ལ་སོགས་པ་རྣམ་པ་གཞན་ཐམས་
ཅད་ཀྱི་སྒོ་ནས་མེ་ཏོག་པདྨ་དངོས་དང་འདྲ་བར་གྲུབ་ཟིན་པ་དེས་ན། ད་ནི་ཀོ་ཥ་སྟེ་པདྨའི་མཛོད་དམ་
སྙིང་པོ་དང༌། དཎྚ་སྟེ་ཡུ་བ་གཉིས་འདྲ་བར་སྒྲུབ་པ་ལ་བྱ་དཀའ་བའི་ཚེགས་ཅི་ཡོད་ཅེས་ཡོད་ཅེས
355

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
པའི་དོན་ཏེ། དེ་ནི་སྒྲུབ་བྱེད་དམ། ཡན་ལག་ཏུ་གནས་པའོ། །དེ་ལྟ་བུའི་རྐང་པ་བཞི་ཀ་སྦྲེལ་བས་
དོན་གཞན་བཀོད་པའི་རྒྱན་དུ་གྲུབ་བོ། །སྤྲོས་པ་ཀུན་སྤང་མཐའ་བྲལ་འཕགས་མའི་ཐུགས། །ནམ་
མཁའི་དཀྱིལ་ལྟར་ཡོངས་སུ་དག་གྱུར་ཅིག །དོན་གཉིས་འགྲུབ་སླ་མཁྱེན་གཉིས་ཉི་ཟླའི་དཔལ། །
ཁྱད་ཆོས་འདི་ཉིད་ཁྱོད་ཀྱིས་ཡོངས་སུ་འཛིན། །རབ་སྤེལ་གྱི་དཔེར་བརྗོད་གཉིས་པ་ཐམས་ཅད་
སྟོབས་མཚུངས་ནི་རྟོགས་སླ་བར་དགོངས་ནས་དཎྚའི་གཞུང་དངོས་ལ་དཔེར་བརྗོད་མ་མཛད་ཀྱང་།
མཚོན་པ་ཙམ་ཞིག་དཔེར་བརྗོད་ན། འགྲོ་བློའི་གཏི་མུག་མུན་པ་རབ་སེལ་བ། །ཀུན་མཁྱེན་བསྟན་
པ་གསལ་བའི་ཉིན་བྱེད་ཆེ། །སྙིགས་དུས་འགྲོ་ལ་ཡང་དག་བློ་གྲོས་དཔལ། །གང་འདོད་སྟེར་ཕྱིར་
དཔག་བསམ་རྐང་འཐུང་ཡིན། །ཞེས་གཟུགས་དང་རྒྱུའི་དཔེ་སྤེལ་བའི་རྒྱན་ནོ། །
གསུམ་པ་དེའི་སྒྲུབ་བྱེད་དང་རྒྱན་སྤྱིའི་རྣམ་དབྱེ་བཤད་པ་ནི། རང་བཞིན་བརྗོད་དང་
འཁྱོགས་བརྗོད་ཅེས། །ངག་གི་རང་བཞིན་ཐ་དད་གཉིས། །འཁྱོགས་པོར་བརྗོད་པ་ཐམས་ཅད་ལ། །
ཕལ་ཆེར་སྦྱར་བས་དཔལ་རྒྱས་བྱེད། །དེ་ལྟ་ན་འདིར་སྦྱར་བ་དང་དོན་གཞན་བཀོད་པ་གང་རུང་
གིས་ཆོག་མོད། གཉིས་ཀ་བསྟན་བསྟན་པས་ཅི་བྱ་ཞེ་ན། སྤྱིར་སྙན་ངག་གི་རྒྱན་ཐམས་ཅད་ཀྱང་
མདོར་བསྡུ་ན། རྒྱན་གྱི་རིགས་ཐམས་ཅད་དབྱེ་བའི་གཞི་རང་བཞིན་བརྗོད་པ་དང༌། འཁྱོགས་
བརྗོད་ཅེས་བྱ་བའི་རིགས་རྣམ་པ་གཉིས་སུ་བསྡུ་བའོ། །དེ་ལས་འཁྱོགས་པོར་བརྗོད་པ་དངོས་པོ་ཇི་
ལྟར་གནས་པ་ལས་རྣམ་པ་གཞན་དུ་བརྗོད་པའི་རྒྱན་ཐམས་ཅད་སྟེ་མང་པོ་ཞིག་ལ་སྦྱར་རྒྱན་གྱིས་
མཛེས་པར་བྱས་པ་བརྗིད་ཅིང་ཚིགས་བརླིང་བ་དང༌། འགྲེལ་ཚུལ་དུ་མ་འབྱུང་བ་སོགས་ཀྱིས་
མཁས་པ་རྣམས་དགའ་བའི་དཔལ་རྒྱས་པར་བྱེད་དོ། །དེའི་ཕྱིར་འདིར་ཡང་དོན་གཞན་བཀོད་པའི་
འཁྱོགས་བརྗོད་ལ་སྦྱར་བ་རྗེས་འབྲེལ་དུ་གནས་པས་མཛེས་པར་བྱས་པའོ། །
གཉིས་པ་རྒྱན་སུམ་བཅུ་རྩ་ལྔ་པ་དགོངས་པ་ཅན་གྱི་རྒྱན་བཤད་པ་ལ་གཉིས། རྒྱུ་དང་ངོ་
བོས་ཁྱད་གཞི་མདོར་བསྟན། དེ་ཉིད་ཁྱད་ཆོས་བཞིས་རྒྱས་པར་བཤད་པའོ། །དང་པོ་ནི། སྙན་ངག་
མཁན་བསམ་དགོངས་པ་སྟེ། །སྙན་ངག་གྲུབ་པར་གང་གནས་པ། །རབ་སྦྱོར་ཡུལ་གྱི་ཡོན་ཏན་ཅན། །
དེ་ནི་དགོངས་པ་ཅན་ཞེས་བརྗོད། །རྒྱུ་ནི་སྙན་ངག་མཁན་གྱིས་སྙན་ངག་གི་རྒྱུན་སྒྲུབ་པར་བྱེད་པའི་
356

སྙན་ངག་མེ་ལོང་ལས་དོན་གྱི་རྒྱན་ཅེས་བྱ་བ་ཡོངས་སུ་བཅད་པ་གཉིས་པའི་དཀའ་འགྲེལ་འཇམ་དབྱངས་བླ་མའི་ལེགས་བཤད།
བསམ་པ་ཅི་དགོངས་པ་སྟེ། ཁྱད་པར་ནི། སྙན་ངག་གི་རྒྱུན་དེ་གྲུབ་པར་གྱུར་གྱི་བར་བུ་ཐོག་མཐའ་
བར་གསུམ་གང་ལ་གནས་པའི་ཁྱབ་བྱེད་ཀྱི་བསམ་པ་ཉིད་ཚེ་བ་མ་ཡིན་པ། ངོ་བོ་ནི་བསྟན་བཅོས་
ཀྱི་ལུས་བཅད་ལྷུག་སྤེལ་མའི་བདག་ཉིད་ཅན་རབ་ཏུ་སྦྱོར་བ་གང་ཡིན་པ་དེའི་མཇུག་ཡུལ་ངེས་པ་
དང་ལྡན་པའི་ཡོན་ཏན་གྱི་ཁྱད་ཅན་དེ་ནི་རིགས་པ་དང་མི་རིགས་པ་རྣམ་པར་འབྱེད་བྱེད་པའི་སྤང་
བླང་དང་ལྡན་པ་ཡིད་ཀྱི་འབྲས་བུ་ཡིན་པས་སྙན་ངག་མཁན་གྱི་བསམ་པ་ཁོ་ནའི་དབང་དུ་གྱུར་པའི་
ཕྱིར་དགོངས་པ་ཅན་གྱི་རྒྱན་ཞེས་བྱ་སྟེ་ཁྱད་གཞིའོ། །
གཉིས་པ་དེ་ཉིད་ཁྱད་ཆོས་བཞིས་རྒྱས་པར་བཤད་པ་ལ། ཁྱད་པར་གྱི་ཆོས་དང་པོ་ནི།
དངོས་པོ་ཡི་ནི་ཚིག་རྣམས་ཀུན། །ཕན་ཚུན་ཕན་པར་བྱེད་པ་ཉིད། །བསྟན་བཅོས་ཀྱི་དངོས་པོ་དང་
འབྲེལ་བའི་སྙན་ངག་གི་རྒྱུན་གྱི་ཚིག་རྣམས་ཀུན་གྱི་ཆ་ཤས་གྲོང་ཁྱེར་གྱི་བསྔགས་པ་ལ་ཚོགས་པ་
རྣམས་ཡན་ལག་དང༌། ཡན་ལག་ཅན་གྱི་དངོས་པོ་གཅིག་ལ་གཅིག་ལྟོས་ཤིང་འབྲེལ་བ་ཅན་ཕན་
ཚུན་དུ་ཕན་འདོགས་པར་བྱེད་པ་ཁོ་ན་དགོས་ཀྱི། རང་དབང་ཅན་ཕན་ཚུན་མི་ལྟོས་པའི་ཚིག་གི་
ཚོགས་པས་ནི་རྒྱུན་གཅིག་རྩོམ་པར་མི་ནུས་བས་དོན་ཉམས་པའི་ཕྱིར་འབྲེལ་མེད་དུ་འགྲོ་བས་
བསྟན་བཅོས་མང་ཉུང་གང་ལའང་སྤོང་དགོས་པ་ནི་ཁྱད་ཆོས་དང་པའོ། གཉིས་པ་ནི། དོན་དང་བྲལ་
བའི་ཁྱད་པར་རྣམས། མ་བྱས། དོན་རྣམས་དང་བྲལ་བ་སྐབས་དོན་མ་ཡིན་ཞིང་ཉེར་མཁོ་མེད་པའི་
ཁྱད་པར་ཚིག་གི་རྙོག་པས་མ་བསླད་པར་མ་བྱས་པར། དོན་དང་བཅས་པ་སྐབས་སུ་ཉེ་བར་མཁོ་
བའི་ཚིག་ཁོ་ན་སྦྱོར་བ་ནི་ཁྱད་པར་གྱི་ཆོས་གཉིས་པའོ། །གསུམ་པ་ནི། གནས་སུ་བསྔགས་པ་དང༌།
ཞེས་པ། བརྗོད་བྱ་བསྔགས་ཡུལ་གང་ཡིན་པ་དེ་ཉིད་ཁྱད་པར་དུ་འཕགས་པར་དངོས་དང་ཤུགས་
ལས་སྟོན་ནུས་པའི་ཚིག་རོ་ཉམས་དུ་མས་བརྗོད་ཀྱང༌། བརྗོད་དོན་ཐམས་ཅད་དེར་འབབ་པ་ཞིག་
དགོས་པ་སྟེ་ཁྱད་ཆོས་གསུམ་པའོ། །བཞི་པ་ནི། བརྗོད་རིམ་སྟོབས་ལས་དངོས་པོ་ནི། །ཟབ་མོ་དག་
ཀྱང་གསལ་བ་སྟེ། །བརྗོད་པའི་རིམ་པ་དེ་ཉིད་ཀྱི་སྟོབས་སམ་ཤུགས་ལས། བརྗོད་བྱའི་དོན་གྱི་
དངོས་པོ་ཟབ་མོ་རྟོགས་པར་དཀའ་བ་དག་ཀྱང་སྡེབས་ལེགས་པའི་ཚིག་གིས་གསལ་བར་མཚོན་
ནུས་པ་ཞིག་དགོས་པ་སྟེ་ཁྱད་ཆོས་བཞི་བའོ། །དེ་ཀུན་དགོངས་པའི་དབང་གྱུར་ཕྱིར། །དེ་དག་
357

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
དགོངས་པ་ཅན་ཞེས་རིག །ཁྱད་ཆོས་བཞི་པོ་དེ་ཀུན་སྙན་ངག་གི་རྒྱུན་ལ་ཁྱབ་ཅིང་དེ་ཡང་རིགས་པ
དང༌། མི་རིགས་པ་རྣམ་པར་འབྱེད་པའི་བློ་གྲོས་ཀྱི་འབྲས་བུ་ཡིན་པས། དེ་ཀུན་ཀྱང་དགོངས་པ་སྟེ་
རྒྱུར་གྱུར་པའི་བསམ་པ་དང་ལྡན་ཅིང་དེའི་དབང་དུ་གྱུར་པའི་ཕྱིར། དགོངས་པ་ཅན་གྱི་རྒྱན་ཞེས་
དོན་རྒྱན་སོ་ལྔ་པར་རིག་ཅིང་ཤེས་པར་བྱའོ། །
བཞི་པ་ཟློས་གར་གྱི་མཚན་ཉིད་ཀྱང་རྒྱན་དུ་བསྟན་པ་ནི། གང་ཡང་མཚམས་སྦྱོར་ཡན་
ལག་དང་། །འཇུག་པའི་ཡན་ལག་མཚན་ཉིད་སོགས། །ལུང་གཞན་དག་ཏུ་བརྗོད་འདི་ཡང་། །རྒྱན་
ཉིད་དུ་ནི་བདག་ཅག་འདོད། །འདིར་ཟློས་གར་ཞེས་པ་རིག་གནས་བཅུར་བགྲང་བའི་ཆུང་བའི་ལྔའི་
ཡ་གྱལ་ཟློས་གར་ཤེས་ན་སྐད་རིགས་ལ་མི་རྨོངས་ཞེས་པ་དེ་ཉིད་དེ། དཔེར་ན་དེ་ལྟ་བུའི་བསྟན་
བཅོས་དེ་ལ་གང་ཡང་དང་པོ་མཚམས་སྦྱོར་གྱི་ཡན་ལག་ལ་སྒོ་དང༌། ལན་གྱི་སྒོ། སྙིང་པོ། མི་
བཟོད་པ། ངེས་ཐོབ་སྟེ་ལྔ་དང༌། དེ་རེ་རེ་ལའང་ནང་གསེས་དང་བཅས་པ་རྣམ་གྲངས་ལྔ་བཅུ་རྩ་ལྔ་
ཙམ་དུ་བཤད་པ་དང་། འཇུག་པའི་ཡན་ལན་ལ་བཅུ་དྲུག་ཏུ་ཕྱེ་བ་དང་། མཚན་ཉིད་སུམ་ཅུ་རྩ་དྲུག་
ཏུ་བཤད་ཅིང༌། སོགས་པས་སྒེག་པའི་ཡན་ལག་དང༌། ཕྲེང་བའི་ཡན་ལག་སོགས་ཟློས་གར་གྱི་
བསྟན་བཅོས་ལས་བཤད་པ་དེ་རྣམས་ཀྱི་མིང་དང་རྣམ་གྲངས་ཙམ་སྨོས་པ་ནི་སྙན་འགྲེལ་རྣམས་
ལས་འབྱུང་བ་དེ་ལྟར་ལ། ཡོངས་སུ་རྫོགས་པའི་བཤད་པ་ནི་བོད་འདིར་མ་བྱུང་བར་སྣང་ལ། གང་
ལྟར་ཡང༌། དེ་རྣམས་ལུང་གཞན་རྒྱན་གྱི་བསྟན་བཅོས་བྷཱ་ར་ཏ་ལ་སོགས་པར་སྙན་ངག་གི་རྒྱན་དུ་
འདོད་ཅིང་རྒྱ་ཆེར་བཤད་པ་དེ་འདིར་ཡང་སྙན་ངག་མཛེས་པར་བྱེད་པའི་ཕྱིར་རྒྱན་ཉིད་དུ་དབྱུག་པ
ཅན་བདག་ཅག་ཀྱང་འདོད་དོ་ཞེས་པའོ། །
གསུམ་པ་མཇུག་བསྡུ་ཞིང་མ་བཤད་པ་བསླབ་ཚུལ་ནི། རྒྱ་ཆེ་མཐའ་ཡས་རབ་བསྡུས་ཚད་
དུ་གྱུར་པ་ཡི། །རྒྱན་རྣམས་དག་གི་ལམ་འདི་ཉིད་ནི་རྣམ་པར་ཕྱེ། །བརྗོད་པའི་ཡུལ་ལས་འདས་པར་
ཡོངས་སུ་གནས་པ་ཡི། །ཁྱད་པར་རྣམས་ནི་གོམས་པ་ཉིད་ཀྱིས་དབྱེ་བར་ནུས། །མཚན་ཉིད་དང་
མཚོན་བྱའི་དབྱེ་བས་ཕྱེ་ཞིང་རབ་ཏུ་སྤྲོས་པ་རྒྱན་གྱི་ཁྱད་པར་ཤིན་ཏུ་རྒྱ་ཆེ་ཞིང་མཐའ་ཡས་པའི་ཕྱིར།
དེ་རྣམས་འདིར་རེ་རེ་ནས་བརྗོད་མི་ནུས་པའི་ཕྱིར་མ་བརྗོད་ལ་དེ་ཀུན་སྤྱི་ལ་ཁྱབ་པའི་མཚན་ཉིད་
358

སྙན་ངག་མེ་ལོང་ལས་དོན་གྱི་རྒྱན་ཅེས་བྱ་བ་ཡོངས་སུ་བཅད་པ་གཉིས་པའི་དཀའ་འགྲེལ་འཇམ་དབྱངས་བླ་མའི་ལེགས་བཤད།
རབ་ཏུ་བསྡུས་པ། དོན་གྱི་རྒྱན་སུམ་ཅུ་རྩ་ལྔ་ཞེས་ཚད་དུ་གྱུར་པའི་རྒྱན་རྣམས་དག་གི་ལམ་སྲོལ་འདི་
ཉིད་ནི་དབྱུག་པ་ཅན་ཁོ་བོས་རྣམ་པར་ཕྱེ་ལ། གང་ཞིག་བརྗོད་པའི་ཡུལ་ལས་ཡོངས་སུ་འདས་པར་
གནས་པའི་ཁྱད་པར་མཐའ་མེད་པ་དབྱེ་བ་ཕྲ་མོ་དེ་རྣམས་ཀྱང་འདིར་བཤད་པའི་རིགས་ཅན་ཁོ་ན་
ལས་མ་འདས་པའི་ཕྱིར། གཞུང་འདི་ཉིད་ལ་བློ་གྲོས་གོམས་པ་ཉིད་ཀྱི་མཐུས་རང་སྟོབས་ཁོ་ནས་
དབྱེ་ནུས་པར་འགྱུར་བས། དེ་རྣམས་རྟོགས་པར་འདོད་པས་ཀྱང་ལམ་འདི་ལ་ཇི་ལྟར་བ་བཞིན་དུ་
གོམས་པར་བྱའོ། །ཞེས་པའི་དོན་ཏེ། ཞེས་སློབ་དཔོན་དབྱུག་པ་ཅན་གྱིས་མཛད་པའི་རྒྱན་གྱི་བསྟན་
བཅོས་སྙན་ངག་གི་མེ་ལོང་ལས་དོན་གྱི་རྒྱན་ཞེས་བྱ་བའི་སྐབས་ཀྱི་ཡོངས་སུ་བཅད་པ་གཉིས་པའི་
དོན་གྱི་དཀའ་བའི་གནས་རྣམས་འཇམ་དབྱངས་བླ་མའི་གསུང་བཞིན་ལེགས་པར་བཤད་པ་ཞེས་བྱ་
བ་རྫོགས་སོ། །
སྐོར་དབུས་སུ་བཅུ་དྲུག
དབྱངས་ཅན་དགའ་མར་ཐོབ་པ་ལས་སྐྱེས་པའི། །སྙན་ཚིག་ཏམྦུ་ར་ཡི་བུ་མོ་གང༌། །
དཎྚིས་རྣམ་མང་མཛེས་པའི་རྒྱན་ཡིས་སྤྲས། །བློ་གསལ་ལེགས་བཤད་སྨྲ་བའི་མཛའ་མོར་སྦྱིན། །དེ་
ལས་ཐོབ་པ་རིགས་པ་སྨྲ་བ་འགས། །མཐུན་དང་མི་མཐུན་དགོངས་འགྲེལ་དཔེར་བརྗོད་བཅས། །
ལེགས་པར་བཤད་ཅེས་སྒྲ་དབྱངས་བརྒྱ་བའི་ངག །རྣམ་གྲངས་བུང་བ་ཚངས་ཞིག་འཁྲུལ་འཁོར་
བསྐོར། །རྒྱུ་སྐར་དབུས་སུ་བཅུ་དྲུག་ཆ་ལྡན་དང༌། །མཆིང་བུའི་ཁྲོད་ན་དབང་གི་རྒྱལ་པོ་བཞིན། །
ཀུན་མཁྱེན་ཞལ་ལུང་རིན་ཐང་བྲལ་བའི་དངོས། །གངས་ལྗོངས་རིག་པ་སྨྲ་བའི་དཔྱིད་དུ་གྲུབ། །
བདག་གི་འདྲེན་མཆོག་ངེས་དོན་པཎྚི་ཏས། །གོ་སླ་འཇུག་བདེའི་ཐུགས་བསྐྱེད་གཙོར་བཏོན་པའི། །
དཀའ་གནས་འགྲེལ་པ་མདོ་རྒྱས་འཚམས་པའི་གཞུང༌། །འཇམ་དབྱངས་བླ་མའི་གསུང་བཞིན་ལེགས་
པར་བཤད། །འོན་ཀྱང་དེ་ཡང་འཕྲོ་ཅན་དུ་ལུས་ནས། །བགྲང་བྱ་མང་པོའི་ཁུར་གྱི་ནོན་པ་ལ། །སྨྲ་
བའི་སྐྱེས་མཆོག་ཆོས་ཀྱི་དབང་ཕྱུག་གིས། །འདི་ཉིད་མཐར་ཕྱིན་གྱིས་ཤིག་བཀའ་བསྩལ་ཀྱང༌། །
མཁས་པའི་ལེགས་བཤད་རིན་ཆེན་ཕུང་པོའི་ཟླ། །མཆིལ་མའི་ཐ་བ་བཞིན་བོར་དུས་འདི་རུ། །བླུན་
པོ་བདག་འདྲའི་འདུ་བྱེད་རི་མོ་ལ། །ཚད་མར་འཛིན་ནས་སུ་ཞིག་དགའ་བ་བསྐྱེད། །དབང་གྱུར་
མཁས་པའི་ཉིན་བྱེད་ཀྱིས་བཏང་བའི། །སྙིགས་དུས་མཚན་མོའི་ལང་ཚོ་དར་བབ་དུས། །མ་རྟོག་
359

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
ལོག་རྟོགས་སྨྲ་བ་འབྱུང་བྱའི་ངག །སྙན་པར་སྨྲ་བ་ཡིན་ཞེས་གཟིང་མཐོ་ན། །གཞུང་མང་གོམས་
པའི་ལྗོན་བཟང་ལ་ཆགས་པར། །བློ་གྲོས་འོད་བརྒྱ་སྤྲོས་པས་སྨིན་པའི་འབྲས། །དཔྱད་གསུམ་དག་
པའི་ཚུལ་དང་མཐུན་འདི་ཉིད། །ཅིའི་ཕྱིར་དག་པ་མིན་ཅེས་སྤོབས་པའང་ཐོབ། །དེ་ཕྱིར་མཆོག་གི་
སྤྲུལ་སྐུའི་བཞེད་སྐོང་སླད། །འཇམ་དབྱངས་བླ་མའི་གསུང་གི་རྗེས་འབྲང་ནས། །དེ་ཡི་དགོངས་པ་
འཁྲུལ་མེད་བསྟན་པའི་ངག །ཧ་ཅང་རྒྱས་དང་བསྡུས་པའི་སྐྱོན་སྤང་ཏེ། །སུན་འབྱིན་རྩོད་པའི་
རྙོགས་མ་མ་བསླང་ཞིང༌། །མ་བཤད་ལོག་པར་བཤད་པའི་དྲི་མ་བྲལ། །མཁས་མཆོག་དཎྜིའི་
དགོངས་དོན་མཛེས་པའི་གཟུགས། །རབ་གསལ་མེ་ལོང་གཉིས་པ་ཡིན་སྙམ་བགྱིད། །དམ་པ་མང་
པོའི་ཐུགས་རྗེའི་ཉིན་བྱེད་ཀྱིས། །བློ་ཡི་པདྨོ་འཛུམ་པ་ལས་བྱུང་བའི། །ལེགས་བཤད་སྦྲང་རྩི་གསར་
བའི་དགའ་སྟོན་འདི། །བློ་གསལ་བུང་བའི་ཚོགས་རྣམས་དགྱེས་འགྱུར་རམ། །འདིར་འབད་རྣམ་
དཀར་དགེ་ཚོགས་མཆིས་སྲིད་ན། །དཔལ་ལྡན་བླ་མའི་ཐུགས་དགོངས་ཡོངས་སུ་རྫོགས། །འགྲོ་
ཀུན་ཆོས་རབ་རྣམ་འབྱེད་མིག་ཐོབ་སྟེ། །འཇུག་ལྡོག་བླང་དོར་མ་ནོར་དོན་མཐོང་ཤོག །
ཅེས་སྙན་ངག་གི་གཞུང་དོན་ཕྱིན་ཅི་མ་ལོག་པར་གསལ་བ་འཇམ་དབྱངས་བླ་མའི་ལེགས་
བཤད་ཅེས་བྱ་བ་འདི་ནི། འཇིག་རྟེན་དབང་ཕྱུག་དཔལ་ཀརྨ་པ་རིམ་བྱོན་གྱི་གདན་ས་འོག་མིན་
མཚུར་གྱི་གནྡྷོ་ལ་དང་ཉེ་བའི་སའི་ཆར། སྒྲུབ་རྒྱུད་སྙིང་པོའི་ལུང་རྟོགས་ཀྱི་ཡོན་ཏན་ཐམ་ཅད་དར་
ཞིས་རྒྱས་པའི་ཆོས་ཀྱི་གླིང་ཆེན་པོ་ཆོས་བཟང་ལྷའི་འདུན་ས་ལ་ཅོ་འདྲི་བའི་སྐྱེད་མོའི་ཚལ་དུ
མཉམ་མེད་ཤཱཀྱའི་རྒྱལ་པོའི་རིང་ལུགས་ཀྱི་སྙིང་པོ་སྒྲུབ་རྒྱུད་ཀརྨ་ཀཾ་ཚང་གི་བསྟན་སྐོར་ཞུགས་པ་
ཀརྨ་རིམ་ཆེན་རྣམ་རྒྱལ་ལམ། ཐུབ་བསྟན་རྒྱས་པའི་ལང་ཚོ། གསུང་རབ་སྙིང་པོའི་སྒྲ་དབྱངས་ཞེས་
བགྱི་བས། ལྕགས་སྦྲུལ་ཆུ་སྟོད་ཟླ་བའི་དཀར་ཕྱོགས་ཀྱི་དགའ་བ་དང་པོར་རྫོགས་པར་བྲིས་པ་སརྦ་
དཱ་ཀ་ལྱཱ་ཎཾ་བྷ་ཝ་ཏུ། ཅེས་རབ་བྱུང་བཅོ་ལྔ་ཁྱི་ལོར་མགོན་དེའི་སློབ་མའི་ཐ་ཤལ་པྲཱཉྫ་ཤྲཱི་བ་སུ་ནས་
བྲིས་ཤིང་ལན་གཅིག་ཞུས།། །།
360